Ngai Hkrai Sha N Re Lu. Nang Mung Ning Hkap Ra Ai Manang Wa E. Yaw!
Forum :: Offcial Forum :: Announcement
Ngai Hkrai Sha N Re Lu. Nang Mung Ning Hkap Ra Ai Manang Wa E. Yaw!
Manang ni gaw gara hku bang na hku myit tawn da ai kun gaw n chye ai. Ngai gaw jawng ma langai mi re. Rai tim dai ning ngai 19 ning hpring de 20 ning de shang sa na re. Dai majaw ngai mung Myen a Referendum a matu "NO" Vote naw sa jaw ga ngu gaw e. Lama wa ngai n jaw hkrup dat yawn Myen ni dang mat na tsang ai le i. Lama wa Myen ni sum na matu 1 Vote sha ra ai shaloi nga ma n lawm dat yang garai yawn ra na tsang na gaw e.
Singapore mungdan kaw Myen mung na du sa ai masha yaw 100,000 jan nga ai re. Dai Sen jan re ai masha ni a matu National Constitution laika buk wa 6 sha tawn da ya ai le taw. Copy mung n mai galaw la ai da. Hti mayu ai ni yaw Passpost hpe ap da nna dai hyit hkai rung wang e sha mai ti na da. Myit yu u le ya jang Vote jaw sana nga yawng she National Constitution hpe shaw madun dan ai. Laika man dai ram law ai hpe wa gara hku ti ma di gara hku chye na la na law.
N-chye na n-hkawn hkrang ai lam ni hpe gaw n-madi shadaw mai ai. Htawm hpang de she myit malai lu tim hpang hkrat sai. Dai majaw ngai gaw myit malai n kam lu ai. "No" Vote hpe lawan ai hku she naw sa bang kau na re. An-hte Jinghpaw Wunpawng Sha ni ra sharawng ai lam kachyi mi pyi n-lawm hkra ka da ai dai National Constitution hpe gaw gwi gwi ning hkap kau na re i?
Ngai hkrai sha n re lu. Nang ma ning hkap ra ai manang wa e. Yaw!
Prat Dep Ai Jinghpaw Wunpawng Mungdan De
Ta Tut
- Admin
- Number of posts : 30
Age : 29
Location : Singapore
Registration date : 2008-04-25
-
Forum :: Offcial Forum :: Announcement
kac_Latn eng_Latn kac_Latn kac_Latn kac_Latn kac_Latn kac_Latn kac_Latn taq_Latn wol_Latn eng_Latn eng_Latn eng_Latn eng_Latn unk eng_Latn